แรงดีไม่มีตก! TSF พุ่งกระฉูด 3 วันติด เตรียมสรุปดีลร่วมทุน AUCT ธ.ค.นี้
แรงดีไม่มีตก! TSF พุ่งกระฉูด 3 วันติด เตรียมสรุปดีลร่วมทุน AUCT ธ.ค.นี้ ล่าสุด ณ เวลา 11.25 น. อยู่ที่ 0.30 บาท บวก 0.04 บาท หรือ 15.38% สูงสุดที่ 0.31 บาท ต่ำสุดที่ 0.26 บาท ด้วยมูลค่าซื้อขาย 164.16 ล้านบาท
17 พ.ย. 2559

ผู้สื่อข่าวรายงานว่าราคาหุ้นบริษัท ทรีซิกตี้ไฟว์ จำกัด (มหาชน) หรือ TSF ล่าสุด ณ ล่าสุด ณ เวลา 11.25 น. อยู่ที่ 0.30บาท บวก 0.04บาท หรือ 15.38% สูงสุดที่ 0.31 บาท ต่ำสุดที่ 0.26บาท ด้วยมูลค่าซื้อขาย 164.16 ล้านบาทขณะที่ดัชนีตลาดหุ้นไทยโดยรวมบวก 0.11%
 
โดยราคาหุ้น TSF ปรับตัวขึ้นแรงติดต่อกันเป็นวันที่ 3 นับตั้งแต่ราคาอยู่ที่ระดับ 0.20 บาท เมื่อวันที่ 15 พ.ย.59
ขณะที่ บริษัทเผยอยู่ระหว่างเจรจากับบริษัท สหการณ์ประมูล จำกัด (มหาชน) หรือ AUCT เตรียมตั้งบริษัทร่วมทุนเพื่อการพัฒนาทางธุรกิจ ซึ่งคาดว่าจะสรุปผลได้ในเดือน ธ.ค.59 รวมทั้งการเจรจากับกรุงเทพมหานครโดยตรง เพื่อยุติคดีข้อพิพาทที่อยู่ในศาลปกครองกลางเกี่ยวกับการยกเลิกสัญญากับกรุงเทพมหานคร จำนวน 2 โครงการนั้นก็มีแนวโน้มที่ดีซึ่งหากได้ข้อสรุปและมีข้อยุติจะเป็นประโยชน์ต่อการประกอบการและส่งผลดีต่อบริษัท
 